Բո (շուն)

Բո (, ), Օբամաների ընտանիքի շունը։ Բոն պորտուգալական ջրային ցեղատեսակին պատկանող որձ շուն է։ Նախագահի ընտանիքը շանը նվեր է ստացել նրանից հետո, երբ նրանք որոշում են կայացրել իրենց ապագա ընտանի կենդանու ցեղատեսակի հարցում։ Նրանց ընտրության վրա ազդել է իրենց աղջկա՝ Մալի Օբամայի ալերգիան, որի համար ընտանիքը պետք է շուն ընտրեր ոչ ալերգիկ ցեղատեսակից։ Սպիտակ տանը Բոյին անվանում են ԱՄՆ-ի առաջին շուն` «Առաջին տիկին» տերմինի նմանությամբ։

Ցեղատեսակ 
Պորտուգալական ջրային շները հանդիսանում են քիչ հանդիպող ցեղատեսակ։ 2009 թվականին ցեղատեսակից 48 ներկայացուցիչներ ներկայացվել են բրիտանական խոշորագույն «Քրաֆթ» ցուցահանդեսին։ Այդ ցեղատեսակի մասին տեղեկագրքի հեղինակը՝ Քիթի Բրաունդը, գրել է, որ Հյուսիսային Ամերիկայում հաշվվել է ավելի քան 50 000 պորտուգալական ջրային շներ։ Կարծում են, որ պորտուգալական ջրային շները ոչ ալերգիկ են, բացի այդ, գիտական հիմնավորումների համաձայն, մյուս ցեղատեսակների համեմատ ավելի ոչ ալերգիկ է։

Ծագումնաբանություն և բուծում 

Բոյին բուծել են Արթ և Մարթա Սթերները Տեխասի նահանգից։ Շներից մեկը պատկանել է նաև սենատոր Թեդ Քենեդուն։

Բոյին ձեռք է բերել գնորդ, որի անունը չի հայտարարվում, բայց ի վերջո հետ է վերադարձնում նրան։ Դա տեղի է ունեցել պայմանագրի պայմանով, որը կնքվել էր գնման ժամանակ, որով նոր տերը պարտավորվում էր հետ վերադարձնել կենդանուն, եթե շան հետ հարաբերությունները չստացվեն։ 2009 թվականի հունվարի 5-ից Բոյով սկսում է զբաղվել մարզիչ Դոն Սիլվեյը։

Բո և Օբամայի ընտանիք 

Ընտրություններից հետո առաջին պրես-կոնֆերենսիայի ժամանակ նախագահ Բարաք Օբամային տրվել է հարց, թե իր ընտանիքի համար, ինչ կենդանու է նախապատվություն տալիս։ Նախագահը պատասխանել է, որ ցանկանում է շուն վերցնել ապաստարանից՝ ավելացնելով, որ ապաստարանի շների մեծամասնությունը «նույն կերպ ազնվական չեն, ինչպես ինքը»։ Օբաման հայտնել է, որ կարևոր է գտնել ոչ ալերգետիկ ցեղատեսակի շուն՝ աղջկա ալերգիայի պատճառով.:

Ավելի ուշ Օբաման տեղեկացրել է, որ իրենց ընտրությունը կանգնել է լաբրադուդլի (լաբրադոր-ռետրիվերի և պուսելի խառնուրդ) և պորտուգալական ջրային շների վրա։ 2009 թվականի ապրիլի 12-ին մամուլը հայտարարել է, որ Օբամայի ընտանիքը ստացել է նվեր 6 ամսական շնիկ պատգամավոր Քենեդուց։ Ապրիլի 14-ին, երբ Բոն պաշտոնապես դարձել է Օբամաների ընտանիքի անդամ, արվել է պաշտոնական լուսանկար, որի ետնամասում Սպիտակ տունն է։ Պրես-կոնֆերենսիայի ժամանակ Օբամային հարցրել են, Բոյին թու՞յլ է տալու մտնել Օվալաձև աշխատասենյակ, նա պատասխանել է՝ իհարկե այո։ Նաև նա մեջբերել է Հարրի Թրումենի խոսքերը. «Եթե Դուք ցանկանում եք ընկեր ունենալ Վաշինգտոնում, ապա շուն պահեք»։

Փաստեր կենսագրությունից 
Ամերիկյան շների գրանցման գրքում Բոյի պաշտոնական անունը Ամիգոյի նոր հույս (Amigo’s New Hope) է։ Առաջին տերը նրան անվանել է Չառլի։ Շնիկը իր նոր անունը ստացել է նախագահ Օբամայի դստրերի՝ Մալիայի և Սաշայի կողմից, այդպիսի անուն ունի նաև նրանց բարեկամների կատուն, նաև տրվել է երգիչ Բո Դիդլի պատվին։

2009 թվականի հունիսին Սպիտակ տունը թողարկել է մի կողմը Բոյի լուսանկարով բեյսբոլի քարտ, իսկ մյուս կողմում կենդանու կատակային նվաճումների վիճակագրություն։ Հակառակ կողմի տեղեկատվությունը ներառում է այնպիսի փաստեր, ինչպիսիք են Բոյի սիրելի ուտելիքը՝ լոլիկը, այն, որ Բոն դեռ չգիտի ինչպես լողանալ և այլն։ Քարտի կրկնօրինակը կարող եք ստանալ, եթե ուղղարկեք խնդրանք-նամակ և ծրարի հետադարձ հասցեով ու դրոշմակնիքներով։

Բանավեճեր մամուլում 
Սկզբում Բարաք Օբամայի ընտանիքը շեշտել է, որ նրանց շունը լինելու է ապաստարանից, բայց արդյունքում Բոն վերցվել է գործարանատիրոջից, որից հետո մամուլը սկսել է քննադատել նախագահին։ 2008 թվականի ամռանը կենդանիների պաշտպանության կազմակերպությունը հավաքել է 50.000 խնդրագիր բաժանորդագրություն, որտեղ եղել է խնդրանք Օբամայի ընտանիքին վերցնել կենդանի ապաստարանից։

Բոն ընդունվել է որպես նվեր, սակայն Օբամայի ընտանիքը պարտավորվել է նվիրաբերել բարեգործական ֆոնդին ապաստարանում ապրող կենդանիներին աջակցելու համար։

Այնուամենայնիվ, որոշ բարեգործական կազմակերպություններ քննադատաբար են արտահայտվել Բարաք Օբամայի քայլի վերաբերյալ և հրաժարվել են ապաստարանից շուն վերցնել։

Բոն ԱՄՆ-ում 

The Washington Post թերթը հնարավորություն է ունեցել, որտեղ ասվել է, որ «Բոն գրավիչ տղա է։ Նա հարմար է Սպիտակ տան պաշտոնական իրադարձություններին՝ սև գույնի, սպիտակ կուրծք, թաթեր և փոքրիկ մորուք»։

Ակնկալելով, որ ցեղատեսակը կտրուկ հայտնի կդառնա, ԱՄՆ-ի պորտուգալական ջրային շների ակումբի գործարանատերն արել է հայտարարություն, որտեղ նա դիմել է այն մարդկանց, որոնք ցանկանում են գնել այս ցեղատեսակից։ Մասնագետները զգուշացրել են, որ այս ցեղատեսակը հարմար է միայն կյանքի որոշակի ռիթմ ունեցող մարդկանց համար և չի հանդուրժում միայնակությունը։

Միանգամից, երբ Բոն դարձել է Օբամա ընտանիքի անդամ, նրա մասին հեռարձակվել է չորս մանկական գիրք և սկսել են թավշե խաղալիքների վաճառք։

2009 թվականի հուլիսի 17-ին լրագրող Բեն Գրինմանը The New York Times ամսագրում գրել է առաջին 100 օրերը Սպիտակ տանը Բոյի աչքերով։

2010 թվականի մարտի 16-ին հրապարակվել է «Կյանքը մարդկանցից հետո» հեռուստահաղորդումը, որտեղ հեղինակները ներկայացրել են, ինչպիսին կլինի Բոյի կյանքը մարդկանց անհետանալուց հետո։

Ծանոթագրություններ

Արտաքին հղումներ 
 Շնապահների ամերիկյան ակումբը շնորհավորել է Բարաք Օբամային
 Բոյի առաջին օրը
 Գործարանատիրոջ կայքէջը

Բարաք Օբամա